62024TO0257(01)_INF
Sklep podpredsednika Splošnega sodišča z dne 19. julija 2024 –Mazepin/Svet
(Zadeva T‑257/24 R)
„Začasna odredba – Skupna zunanja in varnostna politika – Omejevalni ukrepi, sprejeti v zvezi z dejanji Rusije, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine – Zamrznitev sredstev in gospodarskih virov – Predlog za izdajo začasnih odredb – Fumus boni juris – Nujnost – Tehtanje interesov“
1.
Začasna odredba – Odlog izvršitve – Pogoji za izdajo – Fumus boni juris – Prima facie preizkus razlogov, navedenih v utemeljitev tožbe – Tožba zoper akte Sveta o ohranitvi imena tožeče stranke na seznamih za zamrznitev sredstev – Tožbeni razlog, ki se nanaša na napačno presojo Sveta, ki jo je Splošno sodišče že sankcioniralo z razglasitvijo ničnosti prejšnjih aktov Sveta, ki so temeljili na enakih razlogih – Tožbeni razlog, ki na prvi pogled ni resno neutemeljen
(člen 278 PDEU; Poslovnik Splošnega sodišča, člen 156(4); Sklep Sveta 2014/145/SZVP, kakor je bil spremenjen s sklepoma (SZVP) 2023/1767 in (SZVP) 2024/847; uredbe Sveta št. 269/2014, 2023/1765 in 2024/849)
(Glej točke 21, 22 in od 25 do 28.)
2.
Začasna odredba – Odlog izvršitve – Začasne odredbe – Pogoji za izdajo – Nujnost – Resna in nepopravljiva škoda – Škoda, ki je nastala zaradi posega v nadaljevanje poklicne poti z ohranitvijo imena tožeče stranke na seznamih za zamrznitev sredstev – Nepremoženjska škoda – Obstoj vzročne zveze med ohranitvijo imena tožeče stranke na navedenih seznamih in zatrjevano škodo – Hipotetična možnost nadaljevanja poklicne poti – Škoda, ki je ni mogoče povrniti s finančno odškodnino
(člen 278 PDEU; Poslovnik Splošnega sodišča, člen 156(4); Sklep Sveta 2014/145/SZVP, kakor je bil spremenjen s Sklepom (SZVP) 2024/847; uredbi Sveta št. 269/2014 in 2024/849)
(Glej točke 29, od 35 do 40, 42, 47 in 49.)
3.
Začasna odredba – Odlog izvršitve – Pogoji za izdajo – Tehtanje vseh zadevnih interesov – Omejevalni ukrepi zaradi razmer v Ukrajini – Sklep o zamrznitvi sredstev – Poslovneži, pravne osebe, subjekti ali organi, vključeni v gospodarske sektorje, ki zagotavljajo znaten vir prihodka vladi Ruske federacije, in z njimi povezane osebe – Prevlada interesa tožeče stranke za pogajanje o svoji zaposlitvi, sodelovanje na prihodnjih avtomobilskih športnih prvenstvih in nadaljevanje svoje poklicne poti nad interesom Sveta
(člen 278 PDEU; Poslovnik Splošnega sodišča, člen 156(4); Sklep Sveta 2014/145/SZVP, kakor je bil spremenjen s Sklepom (SZVP) 2024/847; uredbi Sveta št. 269/2014 in 2024/849)
(Glej točke 50, 51 in od 56 do 65.)
Izrek
1.
Odloži se izvršitev Sklepa Sveta (SZVP) 2024/847 z dne 12. marca 2024 o spremembi Sklepa 2014/145/SZVP o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine in Izvedbene uredba Sveta (EU) 2024/849 z dne 12. marca 2024 o izvajanju Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine, v delu, v katerem je bilo ime Nikita Dmitrievich Mazepin ohranjeno na seznamu oseb, subjektov in organov, za katere se uporabljajo ti omejevalni ukrepi, in le v delu, v katerem se to izkaže za nujno, da se mu omogoči pogajanja za zaposlitev kot poklicnega voznika Formule 1 ali kot voznika na drugih prvenstvih avtomobilskega športa, ki v celoti ali delno potekajo na ozemlju Evropske unije, in možnost sodelovanja na Velikih nagradah, testih, treningih in prostih treningih Formule 1 ter na drugih prvenstvih, dirkah, testih, treningih in prostih treningih avtomobilskega športa, ki potekajo na ozemlju Unije. N. D. Mazepinu se s tem namenom dovoli le, da prvič, vstopi na ozemlje Unije za pogajanja in sklenitev pogodb s tekmovalno ekipo ali sponzorji, ki niso povezani z dejavnostmi Dmitryja Arkadievicha Mazepina, niti s fizičnimi ali pravnimi osebami, katerih ime je vpisano na sezname iz Prilog Sklepa Sveta 2014/145/SZVP z dne 17. marca 2014 o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine in Uredbe Sveta (EU) št. 269/2014 z dne 17. marca 2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine; drugič, vstopi na ozemlje Unije, da bi kot glavni, rezervni ali poskusni voznik sodeloval na prvenstvih Formule 1 Mednarodne avtomobilistične zveze (FIA) ali na drugih prvenstvih, treningih, testih ali prostih treningih avtomobilskega športa, tudi da bi obnovil svojo Super Licenco; tretjič, vstopi na ozemlje Unije, da opravi zdravniške preglede, ki jih določi FIA ali njegova tekmovalna ekipa; četrtič, vstopi na ozemlje Evropske unije, da sodeluje v programih zdravstvenih pregledov in treningov, tudi na simulatorju; petič, vstopi na ozemlje Unije, da sodeluje pri tekmovalnih dejavnostih, sponzorstvu in promociji na zahtevo njegove tekmovalne ekipe ali njegovih sponzorjev; šestič, odpre bančni račun, na katerega se mu lahko nakažejo plača, nagrade in ugodnosti njegove tekmovalne ekipe, in sedmič, uporabi ta bančni račun in kreditno kartico le za kritje stroškov, ki omogočajo poklicnemu vozniku, da potuje na ozemlju Unije, da se pogaja ali da sklepa pogodbe s tekmovalno ekipo ali s sponzorji, da sodeluje na prvenstvih, Velikih nagradah, dirkah, treningih, testih ali prostih treningih v državah članicah Unije in da sodeluje v programih zdravstvenih pregledov in treningov.
2.
Če bi se N. D. Mazepin zaposlil kot voznik Formule 1 ali kot voznik na drugih prvenstvih avtomobilskega športa, ki v celoti ali delno potekajo na ozemlju Unije, mora N. D. Mazepin tekmovati pod nevtralno zastavo in podpisati dokument, ki zavezuje voznike, ki ga v ta namen zahteva FIA.
3.
Predlog za izdajo začasne odredbe se v preostalem zavrne.
4.
Sklep z dne 21. maja 2024, Mazepin/Svet (T‑257/24 R), se razveljavi.
5.
Odločitev o stroških se pridrži.